ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
அறிவியல், தொழில்நுட்பம் மற்றும் புதிய கண்டுபிடிப்புகள் ஆகிய துறைகளில் இந்தியா மற்றும் உஸ்பேகிஸ்தான் இடையான ஒத்துழைப்பு உடன்பாடு குறித்து மத்திய அமைச்சரவையிடம் தெரிவிப்பு
பிரதமர் திரு. நரேந்திர மோடி தலைமையிலான மத்திய அமைச்சரவையிடம் அறிவியல், தொழில்நுட்பம் மற்றும் புதிய கண்டுபிடிப்புகள் ஆகிய துறைகளில் இந்தியா மற்றும் உஸ்பேகிஸ்தான் இடையே ஒத்துழைப்பிற்கான உடன்பாடு குறித்து எடுத்துரைக்கப்பட்டது. இந்த உடன்பாடு, புது தில்லியில், பிரதமர் திரு. நரேந்திர மோடி மற்றும் உஸ்பேகிஸ்தான் அதிபர் திரு. ஷவ்கத் மிராயோயேவ் முன்னிலையில், இந்தாண்டு அக்டோபர் ஒன்றாம் தேதி கையெழுத்தானது. இந்தியா சார்பில் மத்திய அறிவியல் துறை அமைச்சர் டாக்டர் ஹர்ஷ் வர்தனும் மற்றும் உஸ்பேக் சார்பில் புதிய கண்டுபிடிப்புகள் வளர்ச்சி துறை அமைச்சர் திரு. இப்ரோஹிம் அப்துர்க்கமனோவும் கையெழுத்திட்டனர்.
பலன்கள்:
இந்த உடன்பாடு, இருநாடுகளின் உறவை மேம்படுத்தி அறிவியல் மற்றும் தொழில்நுட்ப துறைகளின் வளர்ச்சியை வலுப்படுத்தும். அறிவியல், தொழில்நுட்பம் மற்றும் புதிய கண்டுபிடிப்புகள் ஆகிய துறைகளில் இடையே ஒத்துழைப்பை ஊக்குவிப்பதே இதன் நோக்கமாகும். இந்தியா மற்றும் உஸ்பேகிஸ்தானில் உள்ள அறிவியல் அமைப்புகளின் ஆராய்ச்சியாளர்கள், கல்வி நிறுனவங்கள், ஆராய்ச்சி மற்றும் வளர்ச்சி சோதனை மையங்கள், தொழிற்சாலைகள் ஆகியவை இதன் பங்குதார்களாக செயல்படுவார்கள். வேளாண் மற்றும் உணவு அறிவியல்,தொழில்நுட்பம், பொறியியல் அறிவியல், தகவல் மற்றும் தொடர்பு தொழில் நுட்பம், கணிதம், தரவு அறிவியல் மற்றும் தொழில்நுட்பம், சுகாதாரம் மற்றும் மருத்துவ தொழில்நுட்பம், பொருள் அறிவியல், வாழ்வியல், உயிரித் தொழில்நுட்பம், இயற்பியல் மற்றும் வானியற்பியல், எரிசக்தி, நீர்,பருவநிலை மற்றும் இயற்கை வளங்கள் ஆகிய துறைகள் உடனடியாக ஒத்துழைப்பு கூட்டணி அமைப்பதற்கான திறன் கொண்ட துறைகளாக கண்டறியப்பட்டுள்ளன .
சிறுபான்மையினர் நலன் அமைச்சகம்
வக்ஃபு வாரிய நிலம் சட்ட விரோதமாக மாற்றப்படும் பிரச்சனை
வக்ஃபு சொத்துக்கள்  மசோதா 2014, சமூக நீதி மற்றும் அதிகாரமளித்தல் துறை நிலைக்குழுவின் பரிசீலனைக்காக அனுப்பப்பட்டது. இந்தக் குழுவின் அறிக்கை நாடாளுமன்றத்தில் சமர்ப்பிக்கப்பட்டது. அதன் பரிந்துரைகள் தற்போது பரிசீலனையில் உள்ளதாக மத்திய சிறுபான்மையினர் விவகாரங்கள் துறை அமைச்சர் திரு. முக்தார் அப்பாஸ் நக்வி தெரிவித்துள்ளார்.
மக்களவையில் நேற்று  கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்த அமைச்சர், மாநில அரசுகளால் இயற்றப்படும் வக்ஃபு சட்டத்தின் பல்வேறு அம்சங்கள் மற்றும் மாநில வக்ஃபு வாரியங்களின் செயல்பாடு குறித்து அவ்வப்போது மத்திய அரசு கண்காணித்து ஆய்வு செய்து வருகிறது என்றார்.
தமிழ்நாட்டில் 1335 வக்ஃபு வாரிய சொத்துக்களும், புதுச்சேரியில் 5 வக்ஃபு வாரிய சொத்துக்களும் தனியார் அல்லது பொது மக்களால் ஆக்கிரமிக்கப்பட்டுள்ளது என்று அமைச்சர் அளித்த பதிலில் தெரிவிக்கப்பட்டுள்ளது.
(Visitor Counter : 157
சுகாதாரம் மற்றும் குடும்ப நலத்துறை அமைச்சகம்
26 நாட்களில் 70 லட்சம் கொவிட் தடுப்பூசிகள் : உலகளவில் இந்தியா சாதனை
17 மாநிலங்கள்/யூனியன் பிரதேசங்களில் அன்றாட உயிரிழப்புகள் இல்லை
கொவிட்-19-க்கு எதிரான போராட்டத்தில் மேலும் ஒரு குறிப்பிடத்தக்க சாதனையாக 70 லட்சம் தடுப்பூசிகளை செலுத்தி உலகளவில் வேகமான நாடாக இந்தியா சாதனை படைத்துள்ளது.
இந்தியா வெறும் 26 நாட்களில் இந்த எண்ணிக்கையிலான தடுப்பூசிகளை வழங்கியுள்ள போது, அமெரிக்கா 27 நாட்களிலும், இங்கிலாந்து 48 நாட்களிலும் இந்த எண்ணிக்கையை அடைந்தன. சில நாட்கள் முன்பு 60 லட்சம் தடுப்பூசிகள் என்ற அளவை வேகமாக அடைந்த நாடு என்ற சாதனையை இந்தியா படைத்திருந்தது.
பிப்ரவரி 11, 2021 காலை 8 மணி வரை, தமிழகத்தில் 1,97,392 பேர், புதுச்சேரியில் 4,770 பேர் உட்பட, நாடு முழுவதும் 70 லட்சத்திற்கும் மேற்பட்டோருக்கு  கொவிட் தடுப்பூசி போடப்பட்டுள்ளது.
57,05,228 சுகாதாரப் பணியாளர்களுக்கும், 13,11,886 முன்கள ஊழியர்களுக்கும் 1,43,056 முகாம்களில் தடுப்பூசிகள் போடப்பட்டுள்ளன.
13 மாநிலங்களிலும் யூனியன் பிரதேசங்களிலும் பதிவு செய்த 65 சதவீதத்திற்கும் அதிகமான சுகாதாரப் பணியாளர்களுக்கு தடுப்பூசி போடப்பட்டுள்ளது. அதிகபட்சமாக 79% பயனாளிகளுக்கு தடுப்பூசி செலுத்தப்பட்டுள்ளது.
7 மாநிலங்களிலும் யூனியன் பிரதேசங்களிலும் 40 சதவீதத்திற்கும் குறைவான சுகாதாரப் பணியாளர்களுக்கு தடுப்பூசி போடப்பட்டுள்ளதாக தகவல்கள் தெரிவிக்கின்றன. குறைந்தபட்சமாக புதுச்சேரியில் 17.5 சதவீதம் பயனாளிகளுக்கு தடுப்பூசி செலுத்தப்பட்டுள்ளது.
கொரோனாவுக்கு எதிரான போராட்டத்தில் மேலும் சில குறிப்பிடத்தக்க வளர்ச்சிகள் ஏற்பட்டுள்ளன. 17 மாநிலங்களிலும், யூனியன் பிரதேசங்களிலும் கடந்த 24 மணி நேரத்தில் எந்த உயிரிழப்பும் பதிவாகவில்லை.
தற்போது சிகிச்சை பெறுவோரின் எண்ணிக்கை 1,42,562 ஆக பதிவாகியுள்ளது.
கடந்த 24 மணி நேரத்தில் 12,923 பேர் புதிதாக பாதிக்கப்பட்டுள்ள நிலையில், 11,764 பேர் குணமடைந்து வீடு திரும்பியுள்ளனர்.
நாட்டில் குணமடைந்தவர்களின் எண்ணிக்கை 97.26 சதவீதமாக உயர்ந்து, உலகளவில் அதிகமாக உள்ளது. குணமடைந்தவர்களின் எண்ணிக்கை 1,05,73,372 ஆக அதிகரித்துள்ளது.
தொடர்ந்து கேரளாவில் அதிகபட்சமாக 5,980 பேரும், மகாராஷ்டிராவில் 3,451 பேரும், தமிழ்நாட்டில் 479 பேரும் புதிதாக தொற்றுக்கு ஆளாகியுள்ளனர்.
கடந்த 24 மணிநேரத்தில் 108 உயிரிழப்புகள் ஏற்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1697012
-----
(
பொருளாதார விவகாரங்களுக்கான மத்திய அமைச்சரவைக் குழு
திருத்தப்பட்ட சமையல் எரிவாயு விலை வழிகாட்டுதல்களுக்கு அமைச்சரவை ஒப்புதல்
பிரதமர் திரு.நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு, ஓஎன்ஜிசி/எண்ணெய், புதிய ஆய்வு உரிமக் கொள்கை  தொகுப்புகள் மற்றும் புதிய ஆய்வு உரிமக் கொள்கைக்கு முந்தைய தொகுப்புகளில் இருந்து உற்பத்தி செய்யப்படும் எரிவாயுக்கான திருத்தப்பட்ட சமையல் எரிவாயு விலை வழிகாட்டுதல்களுக்கு ஒப்புதல் அளித்துள்ளது. உற்பத்திப் பகிர்வு ஒப்பந்தம்  விலைகளுக்கு அரசு ஒப்புதல் அளித்திள்ளது.
இந்த புதிய வழிகாட்டுதல்கள் சமையல் எரிவாயு நுகர்வோருக்கு நிலையான விலையை உறுதி செய்யும் நோக்கத்துடனும், அதே நேரத்தில் உற்பத்தியாளர்களுக்கு பாதகமான சந்தை ஏற்ற இறக்கங்களில் இருந்து உற்பத்தியை அதிகரிப்பதற்கான ஊக்கத்தொகைகளுடன் போதுமான பாதுகாப்பையும் வழங்கும்.
2030-ம் ஆண்டில் இந்தியாவில் எரிசக்தி பயன்பாட்டில் இயற்கை எரிவாயுவின் பங்கை தற்போதைய 6.5%-லிருந்து 15%-ஆக அதிகரிக்க அரசு இலக்கு வைத்துள்ளது. இந்த சீர்திருத்தங்கள் இயற்கை எரிவாயு நுகர்வுகளை விரிவுபடுத்த உதவுவதோடு கார்பன் உமிழ்வைக் குறைக்க உதவுவதோடு நிகர பூஜ்ஜிய கார்பன் உமிழ்வு இலக்கை அடைய உதவும்.
தற்போது, 2014-ம் ஆண்டு அரசால் அங்கீகரிக்கப்பட்ட வழிகாட்டுதலின்படி, இயற்கை எரிவாயு விலை தீர்மானிக்கப்படுகின்றன. இந்த வழிகாட்டுதலின்படி, 6 மாத காலத்திற்கு சமையல் எரிவாயு விலைகளை அறிவிக்கப்படுகின்றன. முந்தைய வழிகாட்டுதல்கள் குறிப்பிடத்தக்க கால தாமதம் மற்றும் அதிக ஏற்ற இறக்கத்தைக் கொண்டிருந்ததால், இந்த மாற்றம் செய்யப்பட்டுள்ளது. திருத்தப்பட்ட வழிகாட்டுதல்கள் கச்சா எண்ணெய்யுடன் விலைகளை இணைக்கின்றன.
------
SRI/CR/KPG
(
எரிசக்தி அமைச்சகம்
‘சுதந்திரத்தின் அம்ருத் மகோத்சவத்தின்’ ஒரு பகுதியாக 33/11 கிலோவாட் 10 எம்விஏ துணை மின் நிலையம் ஜம்மு&காஷ்மீரில் உள்ள பந்திப்பூராவில் திறந்து வைக்கப்பட்டது
இந்திய அரசின் ஐடிபிஎஸ் திட்டத்தின் கிழ் நிறுவப்பட்ட 33/11 கிலோவாட் 10 எம்விஏ துணை மின் நிலையம் ஜம்மு&காஷ்மீரின் பந்திப்பூராவில் உள்ள நுஸ்ஸோவில் திறந்து வைக்கப்பட்டது. இத்திட்டத்தின் தொடர்பு முகமையாக பவர் ஃபைனான்ஸ் நிறுவனம் உள்ளது.
இந்தியா சுதந்திரம் அடைந்து 75 வருடங்கள் ஆவதை குறிக்கும் ‘விடுதலையின் அம்ருத் மகோத்சவத்தின்’ ஒரு பகுதியாக திறப்புவிழா நிகழ்ச்சி அமைந்தது.
ஜம்மு&காஷ்மீர் மின்சாரத் துறை முதன்மை செயலாளர் திரு ரோஹித் கன்சால், கேபிடிசிஎல் நிர்வாக இயக்குநர் டாக்டர் பஷாரத் காவூம், பந்திப்பூரா மாவட்ட ஆட்சியர் டாக்டர் ஓவாய்ஸ் அகமது உள்ளிட்டோர் இத்திட்டத்தை திறந்து வைத்தனர்.
ரூ 3.85 கோடி மதிப்பீட்டில் ஒப்புதல் அளிக்கப்பட்ட இந்த துணை மின் நிலையமானது, நிஷாத் பந்திப்பூரா, பாகி பந்திப்பூரா, நுஸ்ஸோ, லங்க்ரேஷரா, பப்சன் மற்றும் சுற்றியுள்ள பகுதிகளில் இருக்கும் 2400-க்கும் அதிகமான வீடுகளுக்கு பலனளிக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1738649
எரிசக்தி அமைச்சகம்
தூய்மையான எரிசக்தி நுகர்வை ஊக்குவிக்க, எரிசக்தி பாதுகாப்பு சட்டம், 2001-ஐ திருத்த மின்சார அமைச்சகம் முன்மொழிகிறது
வளர்ந்து வரும் எரிசக்தித் தேவைகள் மற்றும் மாறிவரும் உலகளாவிய காலநிலை சூழல்களுக்கு மத்தியில், எரிசக்தி பாதுகாப்பு சட்டம், 2001-ல் சில திருத்தங்களை முன்மொழிவதன் மூலம், தொழில், கட்டிடங்கள், போக்குவரத்து உள்ளிட்ட புதுப்பிக்கத்தக்க ஆற்றல் அதிகளவில் சென்றடைவதற்கான புதிய துறைகளை இந்திய அரசு கண்டறிந்துள்ளது.
பங்குதாரர்களுடன் கலந்தாலோசித்த பிறகு மின்சார அமைச்சகம் திருத்தங்களைத் தயாரித்துள்ளது. ஒரு நிறுவனத்தின் ஒட்டுமொத்த மின்சார நுகர்வில் புதுப்பிக்கத்தக்க ஆற்றலின் குறைந்தபட்ச பங்கை வரையறுப்பது இந்த முன்மொழிவில் இடம்பெற்றுள்ளது.
கார்பன் சேமிப்பு சான்றிதழின் மூலம் சுத்தமான எரிசக்தி ஆதாரங்களைப் பயன்படுத்துவதற்கான முயற்சிகளை ஊக்குவிக்கும் ஏற்பாடு இதில் இருக்கும். சமீபத்தில் முன்மொழியப்பட்ட திருத்தங்களை மதிப்பாய்வு செய்த மின்சார அமைச்சர் திரு ஆர் கே சிங், சம்பந்தப்பட்ட துறை அமைச்சகங்கள் / துறைகள் மற்றும் மாநில அரசுகளிடமிருந்து கருத்துகள் மற்றும் ஆலோசனைகளைப் பெறுமாறு அறிவுறுத்தினார்.
அதன்படி, சட்டத்தில் முன்மொழியப்பட்ட திருத்தங்களுக்கு இறுதி வடிவம் கொடுப்பதற்காக, 28 அக்டோபர், 2021 அன்று பங்குதாரர்கள், அமைச்சகங்கள் மற்றும் அமைப்புகளுடன் செயலாளர்ர்  திரு அலோக் குமார் கூட்டம் ஒன்றை நடத்தினார்.
சட்டத்தை விரிவாக ஆய்வு செய்யவும், சாத்தியமுள்ள திருத்தங்கள் குறித்து விவாதிக்கவும், உள்ளீடுகளைப் பெறவும் நான்கு பங்குதாரர் ஆலோசனைக் கூட்டங்கள்  நடத்தப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1767783
பிரதமர் அலுவலகம்
நாரி சக்தி விருதுபெற்றவர்களுடன் பிரதமர் நாளை கலந்துரையாடுகிறார்
பிரதமர் திரு நரேந்திர மோடி, புதுதில்லி, லோக் கல்யாண் மார்கில் நாரி சக்தி விருதுபெற்றவர்களுடன் நாளை கலந்துரையாடுவார்.
சர்வதேச மகளிர் தினமான நாளை சாதனைப் பெண்களால் பிரதமரின் டுவிட்டர் கணக்கு கையாளப்படவுள்ளது. #SheInspiresUs
குடியரசுத் தலைவர் மாளிகையில் நாளை காலை நடைபெறும் நிகழ்ச்சியில், குடியரசுத் தலைவர் நாரி சக்தி விருதுகளை வழங்குவார்.
மகளிருக்கு, குறிப்பாக நலிந்த பிரிவு மற்றும் விளிம்பு நிலை மகளிருக்கு அதிகாரமளிக்கும் நோக்கத்துடன் சிறப்புமிக்கப் பணியாற்றும் தனிநபர்கள், குழுக்கள், நிறுவனங்களுக்கு ஆண்டுதோறும் தேசிய விருது வழங்கப்படுகிறது.
பிரதமர் அலுவலகம்
ஈஸ்டரை முன்னிட்டு நாட்டு மக்களுக்கு பிரதமர் வாழ்த்து
ஈஸ்டரை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
சுட்டுரையில் பிரதமர் விடுத்துள்ள செய்தியில், ‘‘ஈஸ்டர் வாழ்த்துகள்!
இந்நாளில், நாம் இயேசு கிறிஸ்துவின் போதனைகளை நினைவில் கொள்கிறோம். சமூக மேம்பாட்டுக்கான அவரின் வலியுறுத்தல், உலகம் முழுவதும் கோடிக்கணக்கான மக்களை ஈர்க்கிறது’’ என குறிப்பிட்டுள்ளார்.
பிரதமர் அலுவலகம்
திருமதி.சோனியா காந்தியின் தாயார் மறைவுக்கு பிரதமர் தனது இரங்கலை தெரிவித்துள்ளார்
திருமதி.சோனியா காந்தியின் தாயார் திருமதி.பாவ்லா மைனோவின் மறைவுக்கு பிரதமர் திரு.நரேந்திர மோடி தனது ஆழ்ந்த இரங்கலை தெரிவித்துள்ளார்.
அவர் தனது ட்விட்டர் பதிவில் தெரிவித்திருப்பதாவது,
“திருமதி.சோனியா காந்தியின் தாயார் திருமதி.பாவ்லா மைனோவின் மறைவுக்கு எனது ஆழ்ந்த இரங்கல். அவரது ஆன்மா சாந்தியடையட்டும். இந்த துயரமான நேரத்தில் எனது எண்ணம் முழுவதும் அவரது குடும்பத்துடன் உள்ளன”
புதிய மற்றும் புதுப்பிக்கத்தக்க எரிசக்தி அமைச்சகம்
12,000 மெகாவாட் சூரியசக்தி திட்டத்திற்கான விண்ணப்பங்களை சமர்ப்பிப்பதற்கான கடைசி தேதி ஜூன் 15 வரை நீட்டிப்பு
சாத்தியக்கூறு இடைவெளி நிதி வசதியுடன் கூடிய, தொகுப்புடன் இணைக்கப்பட்ட மத்திய பொதுத் துறை நிறுவன திட்டத்தின் இரண்டாம் கட்ட 12,000 மெகாவாட் சூரியசக்தி திட்டங்களுக்கான விண்ணப்பங்களை சமர்ப்பிப்பதற்கான கடைசி தேதியை ஜூன் 15 வரை புதிய மற்றும் புதுப்பிக்கத்தக்க எரிசக்தி அமைச்சகத்தின் கீழ் இயங்கும் பொதுத்துறை நிறுவனமான இந்திய புதுப்பிக்கத்தக்க எரிசக்தி வளர்ச்சி முகமை  நீட்டித்துள்ளது.
முந்தைய கடைசி தேதியாக மே 30 இருந்தது. உள்நாட்டிலேயே உற்பத்தி செய்யப்பட்ட மற்றும் இறக்குமதி செய்யப்பட்ட சூரியசக்தி செல்கள் மற்றும் பிரிவுகளின் விலை வித்தியாசத்தை ஈடு செய்வதற்காக இரண்டு கட்டங்களாக சாத்தியக்கூறு இடைவெளி நிதி வழங்கப்படும்.
தங்களது விண்ணப்பங்களை 2021 ஜூன் 15-க்குள் மத்திய பொதுத் துறை நிறுவனங்கள் சமர்ப்பிக்க வேண்டும். ஜூலை 20-க்குள் வெற்றிகரமான விண்ணப்பதாரர்கள் தேர்ந்தெடுக்கப்படுவார்கள். முன்னதாக, இத்திட்டத்தின் செயல்படுத்தும் முகமையாக இந்திய புதுப்பிக்கத்தக்க எரிசக்தி வளர்ச்சி முகமையை புதிய மற்றும் புதுப்பிக்கத்தக்க எரிசக்தி அமைச்சகம் நியமித்தது.
இத்திடத்தின் கீழ், அரசு உற்பத்தியாளர்களால் தயாரிக்கப்படும் மின்சாரத்தை அரசு/அரசு நிறுவனங்கள் நேரடியாகவோ அல்லது விநியோக முகமைகள் மூலமாகவோ ஒரு யூனிட்டுக்கு ரூ 2.45-க்கு மிகாத விலையில் வாங்கி பயன்படுத்திக் கொள்ளலாம். ஒரு மெகாவாட்டுக்கு ரூ 55 லட்சத்துக்கு மிகாமல் சாத்தியக்கூறு இடைவெளி நிதி வழங்கப்படும்.
புதிய மற்றும் புதுப்பிக்கத்தக்க எரிசக்தி அமைச்சகத்தால் சாத்தியக்கூறு இடைவெளி நிதி தொடர்ந்து ஆய்வு செய்யப்பட்டு, விலை விகிதம் குறைந்தால், அதுவும் குறைக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725054
------
(Visitor Counter : 137
விவசாயத்துறை அமைச்சகம்
மத்திய வேளாண் துறை அமைச்சர் மாநில வேளாண் துறை அமைச்சர்களுடன் நடத்திய ஆலோசனைக்குப்பின் எடுக்கப்பட்ட முடிவுகளை மாநிலங்கள் / யூனியன் பிரதேசங்களுக்கு மத்திய அரசு தெரிவித்தது
கோவிட் 19 தொற்று பாதிப்பினால் பிறப்பிக்கப்பட்ட ஊரடங்கு காரணமாக விவசாயிகள், விவசாயப் பணிகளில் ஏற்பட்டுள்ள பிரச்சினைகள் குறித்து மத்திய வேளாண்மை, கூட்டுறவு மற்றும் விவசாயிகள் நலத் துறை அமைச்சர் திரு நரேந்திர சிங் தோமர் நாட்டின் அனைத்து மாநில மற்றும் யூனியன் பிரதேச வேளாண்துறை அமைச்சர்களுடன் காணொலி காட்சி மூலம் ஆலோசனை நடத்தினார். அதன் தொடர்ச்சியாக கீழ்க்காணும் முடிவுகள் எடுக்கப்பட்டு, அவை மாநில மற்றும் யூனியன் பிரதேச அரசுகளுக்குப் பரிந்துரைகளாக அனுப்பப்பட்டுள்ளன. அவையாவன:
- ஆதரவு விலை திட்டத்தின் கீழ் உணவு தானியங்கள், எண்ணெய் வித்துக்களின் கொள்முதல் தொடங்கும் தேதியை அந்தந்த மாநிலங்களே முடிவு செய்து கொள்ளலாம். கொள்முதல் தொடங்கும் நாளிலிருந்து 90 நாட்கள் வரை கொள்முதல் தொடரலாம் என்று மத்திய அரசு முடிவு செய்துள்ளது.
- அழுகும் விவசாய மற்றும் தோட்டப் பயிர்களுக்கான விலைத் திட்டத்தை மாநில அரசுகள் செயல்படுத்தும்படி மத்திய அரசு அறிவுறுத்தியுள்ளது. அந்த விலையில் வடகிழக்கு மாநிலங்களில் 75 சதவீதத்தையும் இதர அனைத்து மாநிலங்களிலும் 50 சதவீதத்தையும் மத்திய அரசே ஏற்கும்.
இதர முன்னேற்றம்:
(- நாடு முழுதும் 7 கோடியே 92 லட்சம் விவசாயிகளுக்கு கடந்த மார்ச் 24ம் தேதி ஊரடங்கு தொடங்கிய நாள் முதல் பிரதம மந்திரி கிஸான் சம்மான் நிதியின் கீழ் இதுவரை மொத்தம் ரூ. 15,841 கோடி நிதி விடுவிக்கப்பட்டுள்ளது.
- விதைகள், காய்கறிகள், பால், பால் பொருட்கள் ஆகிய அத்தியாவசிய உணவுப் பண்டங்களை விநியோகிக்க 109 பார்சல் ரயில்கள் இயக்கப்படும்.
- விவசாயிகள் பயன்படுத்தும் இ-நாம் ஆப் என்ற செயலியில் பொருள் போக்குவரத்தும் இணைக்கப்பட்டுள்ளது. இந்தச் செயலியை ஏற்கெனவே 200க்கும் மேற்பட்ட விவசாயிகள், வர்த்தகர்கள் பயன்படுத்துகின்றனர்.
ரெயில்வே அமைச்சகம்
‘விரைவு சக்தி எக்ஸ்பிரஸ்’, நாட்டின் முதல் 3ம் வகுப்பு ஏ.சி பெட்டியுடன் கூடிய சிறப்பு ரயில்: தேசிய தலைநகர்  - பாட்னா இடையே இயக்கம்
பண்டிகை காலத்தில் மக்களின் வசதிக்காக, ஆனந்த் விகார் டெர்மினல் - பாட்னா - ஆனந்த் விகார் டெர்மினல் வழித்தடத்தில் 20, மூன்றாம் வகுப்பு ஏசி பெட்டிகளுடன் கூடிய விரைவு சக்தி சிறப்பு ரயிலை இந்திய ரயில்வே அறிமுகம் செய்துள்ளது.
ஆனந்த் விகாரிலிருந்து இன்று அக்டோபர் 29, 31, நவம்பர் 2,5,7 ஆகிய தேதிகளில் இரவு 11.10 மணிக்கு புறப்படும் விரைவு சக்தி சிறப்பு ரயில்  மறுநாள் 3.45 மணிக்கு பாட்னா சென்றடையும்.
மறுமார்க்கத்தில் பாட்னாவில் இருந்து அக்டோபர் 30, நவம்பர் 1, 3, 6, 8, ஆகிய தேதிகளில் மாலை 5.45மணிக்கு புறப்படும் சிறப்பு ரயில், மறுநாள் காலை 9.50 மணிக்கு ஆனந்த் விகார் டெர்மினல் வந்தடையும்.
இந்த ரயில் கான்பூர் சென்ட்ரல், பிரயாக்ராஜ், வாரணாசி, பண்டிட் தீன தயாள் உபாத்யாய் மற்றும் தனாபூர் ரயில் நிலையங்களில் நின்று செல்லும்.
மத்திய அமைச்சரவை
இந்தியா மற்றும் மொராக்கோ இடையேயான ஒத்துழைப்பு குறித்த புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
இந்தியா மற்றும் மொராக்கோ நாடுகளின் நீதித்துறைகளுக்கு இடையே உள்ள இருதரப்பு ஒத்துழைப்பை மேம்படுத்துவதற்கும், ஊக்குவிப்பதற்கும் வலுப்படுத்துவதற்குமான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பலன்கள்:
நீதித்துறை மற்றும் சட்டம் குறித்த விவகாரங்களில் இந்தியா மற்றும் மொராக்கோ இடையேயான ஒத்துழைப்பு ஊக்குவிக்கவும், உட்கட்டமைப்பு மற்றும் தகவல் தொழில்நுட்பங்களில் உள்ள அறிவை பகிரவும் இந்த ஒப்பந்தம் வழிவகுக்கும்.
நிலக்கரி அமைச்சகம்
கடந்த ஒன்பது ஆண்டுகளில் இந்தியாவின் நிலக்கரி உற்பத்தி 47% வளர்ச்சியடைந்து சாதனை
கடந்த ஒன்பது ஆண்டுகளில் இந்தியாவின் ஒட்டுமொத்த நிலக்கரி உற்பத்தி 47% அதிகரித்து 893.08 மில்லியன் டன்னாக உள்ளது. அதேபோல், நிலக்கரி விநியோகம் 877.74 மில்லியன் டன்னாக அதிகரித்து 45.37 சதவீதம் வளர்ச்சிக் கண்டுள்ளது. 2023-24-ம் நிதியாண்டுக்கான நிலக்கரி உற்பத்தி 893.08 மில்லியன் டன்னை எட்டி வரலாற்று சாதனை படைத்துள்ளது.
அதே நேரத்தில் மத்திய நிலக்கரி அமைச்சகம், 2023-24-ம் நிதியாண்டுக்கான அதிரடி உற்பத்தித் திட்டத்தை அண்மையில் இறுதிசெய்துள்ள நிலையில், நடப்பு நிதியாண்டுக்கான நிலக்கரி உற்பத்தி இலக்கு 1,012 மில்லியன் டன்னாக நிர்ணயிக்கப்பட்டுள்ளது. புதிய தொழில்நுட்பங்களைக் கையாண்டு இந்த இலக்கை அடைய வழிவகுக்கப்பட்டுள்ளது.
2022-23ம் நிதியாண்டில், மொத்தமாக 23 நிலக்கரிச் சுரங்கங்கள் வாயிலாக ஆண்டிற்கு 33.224 மெட்ரிக் டன் நிலக்கரியை உற்பத்தி செய்வதற்காக மத்திய நிலக்கரி அமைச்சகம் ஒப்பந்தம் செய்துள்ளது. வர்த்தக நிலக்கரி சுரங்கங்களுக்கான ஆறாவது சுற்று ஏலத்தில் கிடைத்த அமோக வரவேற்பைக் கருத்தில் கொண்டு 2023-24-ம் நிதியாண்டில் 25 நிலக்கரிச் சுரங்கங்களுக்கு வணிக ரீதியிலான சுரங்கப் பணிகளுக்கு அனுமதியளிக்கப்படும் என எதிர்பார்க்கப்படுகிறது.
சுகாதாரம் மற்றும் குடும்ப நலத்துறை அமைச்சகம்
காச நோய் பரவலைக் கட்டுப்படுத்த இந்தியாவில் மேற்கொள்ளப்பட்ட தீவிர நடவடிக்கைகள்
இந்தியாவில் மத்திய அரசு மேற்கொண்ட முனைப்பான நடவடிக்கையால் கடந்த 6 ஆண்டுகளில் நாடு முழுவதும் காசநோய் பரவல் 18 சதவீதம் குறைந்திருக்கிறது. கடந்த 2015ம் ஆண்டு ஒரு லட்சத்திற்கு 256 ஆக இருந்த காசநோயாளிகளின் எண்ணிக்கை 2021ம் ஆண்டு ஒரு லட்சத்திற்கு 210 ஆக குறைந்திருக்கிறது. அதே நேரத்தில் தடுப்பு மருந்துகள் மூலம் காசநோயாளிகளின் எண்ணிக்கையும் 20 சதவீதம் குறைந்துள்ளது. அதாவது, 2015ம் ஆண்டு 1.49 லட்சமாக இருந்த காச நோயாளிகளின் எண்ணிக்கை 2021ம் ஆண்டு 1.19 லட்சமாக குறைந்துள்ளது.
2025ம் ஆண்டு இறுதிக்குள் காச நோய் இல்லாத இந்தியாவாக மாற்ற ஏதுவாக மத்திய அரசு தேசிய புள்ளி விவரத் திட்டத்தை
வகுத்துள்ளது. அதன் இலக்குகள் கீழே பட்டியலிடப்பட்டுள்ளது.
- ஆரம்பக் கட்டத்திலேயே காசநோய் பாதிப்பை கண்டறிந்து உரிய மருந்துகள் மூலம் தரமான சிகிச்சை அளித்தல்.
- காச நோயாளிகளின் சிகிச்சைக்கு கவனம் செலுத்துமாறு தனியார் துறைகளை அறிவுறுத்தியுள்ளது.
- காச நோயால் மோசமாக பாதிக்கப்பட்டவர்கள் மூலம் நோய் பரவாமல் தடுக்க முன்னெச்சரிக்கை நடவடிக்கைகள்
மேலும் காசநோய் பரவலை கண்டறிவதற்காக என்டிஇபி-யின் கீழ் Universal Drug Susceptibility Testing  திட்டம் அமல்படுத்தப்பட்டுள்ளது. பிரதமரின் டிபி முக்த் பாரத் அபியான் திட்டம் 2022 செப்டம்பர் 9ம் தேதி முதல் செயல்படுத்தப்பட்டு வருகிறது. இதன் மூலம் காசநோயாளிகளுக்கு தனிநபர்கள் உதவி செய்ய முடியும். இந்த நோயை கண்டறியவும், ஊட்டச்சத்து குறைபாடுக்கு சிகிச்சை பெறவும் உதவ முன்வருபவர்கள் நீ-க்ஷே 2.0 என்ற இணைய தள சேவை மூலம் தங்கள் பெயரை முன்பதிவு செய்துகொள்ளலாம்.
மக்களவையில் இன்று எழுப்பப்பட்ட கேள்விக்கு மத்திய சுகாதாரம் மற்றும் குடும்பநல துறை இணையமைச்சர் டாக்டர் பாரதி பிரவீன் பவார் அளித்த எழுத்துப்பூர்வமான பதிலில் இவ்வாறு தெரிவித்துள்ளார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1884180
குடியரசுத் துணைத் தலைவர் செயலகம்
நாடாளுமன்றம் மற்றும் சட்டமன்றங்களின் கண்ணியத்தை பாதுகாப்பதுடன் உயர்தரத்தையும் பராமரிக்க வேண்டும் என்று மக்கள் பிரதிநிதிகளுக்கு குடியரசு துணைத் தலைவர் அறிவுரை
மக்கள் பிரதிநிதிகள், உயர் அரசியல் சாசன பொறுப்பு வகிப்பவர்கள், நாடாளுமன்றம் போன்ற அமைப்புகளின் கண்ணியத்தைப் பாதுகாப்பதுடன் உயர்தரத்தையும் பராமரிக்க வேண்டும் என்று குடியரசு துணைத் தலைவர் திரு வெங்கய்யா நாயுடு அறிவுரை வழங்கியுள்ளார்.
கோவா ஆளுநர் மாளிகையில் நவீன கலை வடிவுடன் புதிதாக கட்டப்பட்டுள்ள தர்பார் மண்டபத்தை திறந்து வைத்து உரையாற்றிய அவர், நாடாளுமன்றத்தில் அடிக்கடி ஏற்படும் இடையூறுகள் குறித்தும், சில சட்டமன்றங்களில் அண்மையில் நடந்த நிகழ்வுகள் குறித்தும் கவலை தெரிவித்தார். மக்கள் பிரதிநிதிகள் பட்ஜெட்டை விமர்சிக்கலாம் அல்லது தங்களுக்கு விருப்பமில்லாத முறையை குறைகூறலாம் அதேசமயம் ஜனநாயகத்தை பலவீனப்படுத்தும் எதையும் அவர்கள் தவிர்க்க வேண்டும் என்றும், அரசியல் சாசன அமைப்புகளுக்கு நாம் மரியாதை கொடுக்க வேண்டும் என்றும் அவர் கூறினார்.
மிகப்பெரிய நாடாளுமன்ற ஜனநாயகம் என்ற வகையில், தேர்தல்களின் போது அமைதியான முறையில் மாற்றத்தை ஏற்படுத்தி இந்தியா உலகத்திற்கு பெரும் உதாரணமாகத் திகழ்கிறது என்று அவர் தெரிவித்தார். “ஜனநாயகத்தில் நீங்கள் விரும்பவில்லை என்றால் தாராளமாக விமர்சிக்கலாம், உங்கள் முறை வரும் போது அமைதியான முறையில் எதிர்ப்பை தெரிவிக்கலாம். மக்கள் அளித்த தீர்ப்புக்கு மரியாதை செலுத்தும் பொறுமையை நாம் கடைபிடிக்க வேண்டும்” என்று குடியரசு துணைத் தலைவர் கூறினார்.
இந்தியா ஒருகாலத்தில் உலகிற்கே குருவாக திகழ்ந்தது என்றும், அமைதியை விரும்புகின்ற இந்தியா எந்த நாட்டின் மீதும் தாக்குதல் நடத்தியதில்லை என்றும் அவர் தெரிவித்தார். நலமாக இருக்க வேண்டும் என்பதே இந்திய தத்துவத்தின் முக்கிய அம்சம் என்று அவர் குறிப்பிட்டார்.
கோவா ஒரு சிறப்பான இடம் என்று கூறிய திரு நாயுடு, “கலாச்சாரம், மொழி பன்மைத்துவம், இயற்கையுடன் இணைந்த இந்த மாநிலத்து மக்களின் விருந்தோம்பல் ஆகியவை எனது இதயத்தில் சிறப்பான இடத்தை பிடித்துள்ளது” என்று கூறினார். கோவாவின் இயற்கை அழகு, விரிவான வனப் பகுதிகள், செழுமையான கலாச்சார பாரம்பரியம் ஆகியவற்றுடன் இந்தியாவின் உயரிய சுற்றுலாத் தலமாக அது விளங்குகிறது என்று அவர் தெரிவித்தார்.
தர்பார் மண்டபம், கோவாவின் கட்டிடக் கலையின் சின்னமாக திகழ்கிறது என்று கூறிய திரு நாயுடு, இந்த மண்டபத்தில் 800 பேர் அமரலாம் என்று தெரிவித்தார். இந்த நிகழ்ச்சியில் கோவா மாநில ஆளுநர் திரு பி எஸ் ஸ்ரீதரன் பிள்ளை, முதலமைச்சர் டாக்டர் பிரமோத் சாவந்த், மத்திய துறைமுகங்கள், கப்பல் போக்குவரத்து மற்றும் நீர்வழிகள் மற்றும் சுற்றுலாத் துறை இணையமைச்சர் திரு ஸ்ரீபத் நாயக், எதிர்க்கட்சித் தலைவர் திரு திகம்பர் காமத் உள்ளிட்டோர் கலந்து கொண்டனர்.
சமூக நிதி மற்றும் அதிகாரமளித்தல் அமைச்சகம்
தேசிய துப்புரவு தொழிலாளர்கள் ஆணையத்தில் ஒரு துணை தலைவர் மற்றும் உறுப்பினர் பதவியை உருவாக்க மத்திய அமைச்சரவை ஒப்புதல்
தேசிய துப்புரவு தொழிலாளர்கள் ஆணையத்தில் ஒரு துணை தலைவர் மற்றும் உறுப்பினர் பதவியை உருவாக்க பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
ஆணையத்தின் நடவடிக்கையை மேம்படுத்துதல் மற்றும் இலக்கு குழுவின் நலன் மற்றும் வளர்ச்சியை உறுதிசெய்தல் ஆகியவற்றிற்காக இந்த முடிவு எடுக்கப்பட்டுள்ளது.
பின்னணி:
துப்புரவு தொழிலாளர்கள் மற்றும் மனித கழிவுகளை அகற்றும் துப்புரவு தொழிலாளர்கள் ஆகியோர்களின் நலனுக்காக தேசிய துப்புரவு தொழிலாளர்கள் ஆணைய பணிபுரிந்துவருகிறது. துப்புரவு தொழிலாளர்களுக்கு சமூக நிலை மற்றும் வாய்ப்புகளில் ஏற்படும் ஏற்றத்தாழ்வினை முழுமையாக அகற்றுவதை கட்டாயமாக கொண்டு இந்த ஆணையம் பணிபுரிந்துவருகிறது. மேலும், குறிப்பிட்ட காலங்களில் தேர்ந்தெடுக்கப்பட்ட மனிதக் கழிவுகளை அகற்றும் துப்புரவு தொழிலாளர்களுக்கு மறுவாழ்வு அளிக்கப்படுவதை உறுதிசெய்வதிலும் இந்த ஆணையத்திற்கு முக்கிய பங்கு உண்டு. மனிதக் கழிவுகளை அகற்றுவதற்காக துப்புரவு தொழிலாளர்கள் நியமனத்தில் சமமற்ற தன்மையை நீக்குதல் மற்றும் அவர்களின் மறுவாழ்வு சட்டம் 2013 கீழ் உள்ள பிரிவு 31-ன் படி இந்த ஆணையம் கீழ்கண்ட பணிகளை மேற்கொண்டுவருகிறது:-
(- இந்த சட்டம் நடைமுறைப் படுத்தப்படுவதை கண்காணித்தல்
- இந்த சட்டத்தின் விதிகளை மீறுதல் குறித்த புகார்களை விசாரித்தல்; மற்றும்
- இந்த சட்டத்தை இன்னும் சிறப்பாக நடைமுறைப்படுத்துவதற்காக மத்திய மற்றும் மாநில அரசுகளுக்கு ஆலோசனை வழங்குதல்.
எரிசக்தி அமைச்சகம்
புதுப்பிக்கத்தக்க எரிசக்தி திட்டங்களில் மின்துறையின் பொதுத்துறை நிறுவனங்களின் முதலீட்டை அதிகரிக்கும் செயல் திட்ட கூட்டம்: மின்துறை அமைச்சர் தலைமை தாங்கினார்
புதுப்பிக்கத்தக்க எரிசக்தி திட்டங்களில், மின்துறையின் பொதுத்துறை நிறுவனங்களின் முதலீட்டை அதிகரிக்கும் செயல் திட்டம் குறித்து ஆலோசிக்கும் கூட்டம் மத்திய மின்துறை அமைச்சர் திரு ஆர்.கே.சிங் தலைமையில் நடந்தது.
நீர்மின்சக்தி பொதுத்துறை நிறுவனங்கள், என்டிபிசி, புதிய மற்றும் புதுப்பிக்கத்தக்க எரிசக்தி துறை அமைச்சகம், சூரிய மின்சக்தி நிறுவனத்தின் பிரதிநிதிகள் இந்த கூட்டத்தில் பங்கேற்றனர்.
இதில் கீழ்கண்ட முடிவுகள் எடுக்கப்பட்டன.
ஆண்டின் தொடக்கத்தில் புதுப்பிக்கத்தக்க எரிசக்தி மின் திட்டங்களை, மின்துறை அமைச்சகத்தின் பொதுத்துறை நிறுவனங்கள், தங்கள் நிதி நிலைக்கேற்ப ஏலம் எடுக்க கொள்கை ரீதியாக ஒப்புதல் வழங்கப்பட வேண்டும்.
பொதுத்துறை நிறுவனங்களின் முதலீட்டை அதிகரிக்கும் அதிகாரம், மேல்நோக்கிய திருத்தத்துக்காக பொது நிறுவன துறையுடன் எடுத்துக் கொள்ள வேண்டும்.
புதுப்பிக்கத்தக்க எரிசக்தி திட்டங்களை, நீர்மின்சக்தி திட்டங்களுடன் இணைக்க அனுமதிக்கப்பட வேண்டும். இதன் மூலம் வாடிக்கையாளர்களுக்கு நீர் மின்சக்தி கட்டணம் குறையும்.
நெகிழ்வுத் திட்டத்தின் கீழ், புதுப்பிக்கத்தக்க எரிசக்தி திறனுக்கான பரிமாற்றக் கட்டணத்தை தள்ளுபடி செய்வதற்கான திட்டம் பரிசீலிக்கப்பட வேண்டும்.
மின்சார சட்டம் 2003-ன் 63வது பிரிவின் கீழ், புதுப்பிக்கத்தக்க எரிசக்தி நிலையங்கள் அமைக்க தனியான வழிகாட்டுதல்கள் உருவாக்கப்பட வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753238
-----
(Visitor Counter : 134
நிதி அமைச்சகம்
நடுத்தர வருவாய் பிரிவினருக்கு 2019 முதல் 20,557 வீடுகள் கட்டப்பட்டுள்ளன
நடுத்தர வருவாய் பிரிவினருக்கு குறைந்த விலையில் வீடு வழங்குவதற்கான சிறப்புச் சாளர நிதி, இந்தியாவின் மிகப்பெரிய சமூக தாக்க நிதியாகும். இது முடங்கிய குடியிருப்பு திட்டங்களை முடிப்பதற்காக உருவாக்கப்பட்டதாகும்.
இந்த நிதியானது மத்திய அரசின் நிதி அமைச்சகத்தால் வழங்கப்படுகிறது. ஸ்டேட் வங்கிக் குழும நிறுவனமான எஸ்பிஐசிஏபி நிறுவனம் மூலம் நிர்வகிக்கப்படுகிறது. இந்தியாவிலோ அல்லது உலகளாவிய சந்தைகளிலோ இந்த நிதிக்கு ஒப்பிடக்கூடியது வேறு எதுவும் இல்லை .
இந்த நிதி, இதுவரை சுமார் 130 திட்டங்களுக்கு ரூ.12,000 கோடிக்கு அதிகமாக ஒப்புதல் அளித்துள்ளது. 2019 இல் தொடங்கப்பட்ட மூன்று ஆண்டுகளில், நிதி ஏற்கனவே 20,557 வீடுகளை நிறைவு செய்துள்ளது . 30 சிறிய. நடுத்தர நகரங்களில் அடுத்த மூன்று ஆண்டுகளில் 81,000 வீடுகளை முடிக்க இலக்கு நிர்ணயிக்கப்பட்டுள்ளது.